ھوگێنۆتەکان
ھوگێنۆتەکان () کۆمەڵەیەکی ئایینی فەڕەنسی و ئەندامی کڵێسای چاکسازی پرۆتستانتی فەڕەنسا لە ماوەی سەدەی شانزە و حەڤدەدا. ئەوانەی کە لە چارەکی دووەمی سەدەی شانزەھەمدا لە ژێر کاریگەری نووسینەکانی جۆن کالڤین بوون و لە نزیکەی ساڵی ١٥٦٠ی زایینیدا بە ھوگێنۆت ناویان دەبردن. لە کۆتایی سەدەی ١٧دا، نزیکەی ٢٠٠ ھەزار ھوگێنۆت دوای زنجیرەیەک چەوساندنەوەی ئایینی لە فەڕەنسا ھەڵھاتبوون بۆ وڵاتانی پرۆتستانتی وەک ئینگلتەرا، وێڵز، دانیمارک، سویسڕا، کۆماری هۆڵەندا، مارگرەڤیاتی ھەڵبژاردنەکانی براندنبۆرگ و پالاتینات (ھەردووکیان لە  ئیمپراتۆریەتیی ڕۆمیی پیرۆزدا بوون ، دۆکایەتی پرووسیا، ھەروەھا داگیرکراوەکانی ھۆڵەندا کیپ ھۆپ (ئێستا باشووری ئەفریقا ) و سێزدە داگیرکاری دەستی ئینگلیزی لە ئەمریکای باکوور.

لە ماوەی چەند ساڵی داھاتوودا فەڕەنسا زیاتر لە ٤٠٠ ھەزار دانیشتووانی پرۆتستانتی لەدەستدا. زۆربەیان کۆچیان کرد بۆ ئینگلتەرا و کۆماری هۆڵەندا و ئەمریکا و سویسرا و باشووری ئەفریقا  و بوونە ھاوڵاتی تێیدا. ڕۆیشتنی ھوگێنۆتەکان کارەساتێک بوو بۆ شانشینی فەڕەنسا، کە بەشێکی زۆری کاریگەرییە ئابوورییەکانی لەدەستدا. لە ھەندێک شاری فەڕەنسادا کۆچی بەکۆمەڵ بە واتای لەدەستدانی نیوەی دانیشتووانی کرێکار بوو. کۆچی ھوگێنۆتەکان بە کۆچی مێشکەکان دادەنرا،  چونکە ژمارەیەکی زۆریان خوێندەوار و پیشەساز و  بۆرژوازی بوون، لە ئاوارەییدا ھوگێنۆتەکان لە دامەزراندنی بانکەکاندا کاریان دەکرد و لە زێڕ و بازرگانیدا کاریان دەکرد.  ھوگێنۆتەکان بەرھەمدار بوون، بە تایبەت لە پیشەسازی قوماشدا،  و زۆرێک لە شارەکانی ئەورووپا حەزیان دەکرد ھوگێنۆتەکان ڕابکێشن و کێبڕکێیان لەسەر ڕاکێشانیان دەکرد بۆلای خۆیان، چونکە لێشاوی کرێکاری لێھاتوو و خوێندەوار دەتوانێت یارمەتیدەر بێت لە بووژاندنەوەی ئابوورییەکانیان، ئەمەش لە ڕاستیدا لە ساڵی ١٩٩٩دا ڕوویدا شارەکانی وەک بەرلینی ئەڵمانیا و ئەمستەردامی ھۆڵەندا و ژنێڤی سویسڕا.

سەرچاوەکان 

گرووپە ئەفسانییەکان